Tshwane-metro wil interdik kry teen grondgrypers | Maroela Media
"Ons gaan vandag [Donderdag] hof toe, maar ek weet nie hoe laat nie," het Blessing Manale, woordvoerder van die metroraad, gesê. Manale het gesê die metro sal spesifiek aansoek doen om 'n interdik teen die Ekonomiese Vryheidsvegters (EFF) te bekom nadat daar Woensdag geweld uitgebreek het tussen die grondgrypers en die metropolisie.
Manale het gesê daar is in April vanjaar 'n hofbevel bekom rakende die besetting van munisipale grond, maar dat 'n nuwe bevel benodig word. Die oorspronklike hofbevel verbied enige persoon om onwettiglik vakante munisipale grond te beset.
Die Tshwane-metropolisie het Woensdag met rubberkoeëls op die inwoners van Nellmapius losgebrand nadat hulle plakkershutte in 'n oop stuk veld wou oprig.
Hierdie slapgat Regering moet rigting kry of ons is voor die einde vd jaar n 2de Zimbabwe.Kan hulle nie sien waarna toe is hierdie land oppad, Maar nee hulle baklei oor toilette geld wat ingesamel moet word om Zuma se skuld te betaal intussen wrek hulle mense van HIV as val plat tipies n rugraadloose Regering
So as dit munisipale grond is brand die polisie los, maar sodra 'n boer se plaas onwettig gegryp word doen hulle niks. Dit is reg dat die polisie optree teen die grypers, maar hulle moet konsekwent wees en die wit mense wat grond verloor ook help.